kardosdrur/scandi-wiki huggingface dataset:
Annika von Holdt

Annika von Holdt (født 1. juni 1968 på Bornholm) er en dansk forfatter og tidligere fotomodel, der debuterede i 2001 med romanen Hjemsøgt.

Hun har udgivet fire romaner og en række noveller. Holdt vandt Bog-og Idé prisen for romanen Nattetimen i 2003.

Bibliografi 
 Hjemsøgt (Roman) 2001
 Nattetimen (Roman) 2002
 Sov Som De Døde (Roman) 2009
 Fairytale of New York (Novelle) 2011
 Pantomime (Roman) 2012

Fodnote

Eksterne henvisninger og kilder 
 Annika von Holdts hjemmeside
 

Romanforfattere fra Danmark
Dansksprogede forfattere fra Danmark
Anna Lynge

Anna Lynge (født d. 18. april 1979) er psykolog, forfatter og daglig leder af ung til ung rådgivningssiden Girltalk. 

Lynge er forfatter til bøgerne Se livet gennem nye briller (2005) og Når det skærer i hjertet (2007).

Referencer 

Faglitterære forfattere fra Danmark
Dansksprogede forfattere fra Danmark
Gotland-klassen

Gotland-klassen er en klasse af moderne dieselelektriske angrebsubåde i den svenske flåde. De er de første ubåde i verden der er udstyret med Stirlingmotoren, som er et luftuafhængigt fremdrivningssystem, hvilket har gjort det muligt at forblive neddykket op til en måned uden at snorkle mod tidligere kun enkelte dage af gangen. Det har tidligere kun været muligt for atomdrevne ubåde at forblive neddykket så længe. Gotland-klassen er de mest moderne ubåde i Svenska marinen, og er i stand til at udføre opgaver såsom antiskibsoperationer, antiubådsoperationer, efterretningsoperationer, landsætning af specialstyrker samt minelægningsopgaver.

Skibet benytter et luftuafhængigt fremdrivningssystem (Air Independent Propulsion eller AIP) hvilket giver en ekstremt lav støjsignatur samtidigt med et moderne kampinformationssystem gør ubådene i klassen i stand til at udføre de førnævnte opgaver. Øget automatisering og udstrakt brug af computere gør skibet i stand til at udføre komplekse opgaver med en forholdsvis lille besætning, hvilket giver god forhold for besætningen og lavere operationsomkostninger.

Eksterne links 
 US Navy leaser HMS Gotland 
 Thelocal.se US Navy fortsætter jagten på svensk ubåd 
 Kockums: Gotland-klassen  
 Naval Technology: Gotland-klassen 

Undervandsbåde
Krigsskibe fra Sverige
50-kroneseddel

En halvtredskroneseddel er den mindste pengeseddel i Danmark.

50-kronesedlen har siden pengeombytningen i 1945 eksisteret i fem forskellige design. Den seneste blev som den første seddel i den nye 2009-serie udsendt d. 11 august 2009.

På forsiden af 2009-seriens 50-kroneseddel er et billede af Sallingsundbroen, som forbinder halvøen Salling med Limfjordsøen Mors.

På bagsiden er et billede af Skarpsallingkarret, som er et lerkar fra Skarp Salling i Himmerland. Det blev lavet ca. 3250 f.Kr., og blev fundet ved en gravhøj år 1891.

Derudover er der en såkaldt motion-tråd, som har 3D-effekt, en tråd som kun er synlig, når sedlen holdes op mod lyset, og et lille mærke med form som karpsallingkarret, som reflekterer lyset i forskellige farver, og et vandmærke af et vikingeskib.

Nationalbanken udsendte i 1957 en 50-kroneseddel med talordet "femti", der blev gentaget på 1972- og 1997-serien. Tidligere 50-kronesedler stavede tallet "halvtre(d)sindstyve", og de nye 50-kronesedler staver tallet "halvtreds".

1997-serien 
Den 7. maj 1999 kom 1997-seriens 50-kroneseddel i cirkulation. På forsiden er der et portræt af forfatteren Karen Blixen, på bagsiden er der en kentaur. Kentauren er inspireret af et stenrelief fra Landet Kirke på Tåsinge.

Reference 

Pengesedler fra Danmark
Numismatik
N.P. Madsen-Mygdal

Niels Peter Madsen-Mygdal (født 12. juli 1835 på Gjøl, død 19. oktober 1913 i Tarm) var landstingsmedlem og statsrevisor. Fader til Thomas Madsen-Mygdal.

Han var søn af gårdejer Mads Jensen (død 1870) og hustru Christensdatter (død 1877); gift m. Ane Kirstine f. Jakobsen (død 1902).

Skolelærereksamen (Ranum) 1855; lærer i Skallerup 1855, i Bagterp 1858 og i Mygdal 1862-1902; sognerådsformand 1865-76 og landstingsmand fra 1882. Han var også medlem af Toldkommissionen af 1895, 3 jernbanekommissioner, Finanslovkommissionen og af Forsvarskommissionen 1902-08; Venstrereformpartiets ordfører under behandlingen af skattelovene af 1903 og af forskellige jernbanelove mm.; medlem af Overskyldrådet og statsrevisor fra 1895, Medlem af Rigsretten fra 1903, at Toldrådet fra 1910; formand for De Fattiges Kasse i 36 år. Han var Ridder af Dannebrog og Dannebrogsmand.

Kilder 
 Kraks Blå Bog 1910

Eksterne henvisninger 
 

Riddere af Dannebrog
Landstingsmedlemmer i 1880'erne
Landstingsmedlemmer i 1890'erne
Landstingsmedlemmer i 1900'erne
Landstingsmedlemmer i 1910'erne
Kommunalpolitikere fra Danmark
Lærere fra Danmark
Personer i Kraks Blå Bog (afdøde)
Statsrevisorer fra Danmark
Landstingsmedlemmer fra Venstre
Medlemmer af Rigsretten
VM i atletik 2009

Verdensmesterskaberne i atletik 2009 var det 12. atletik-VM, og mesterskabsstævnet blev afholdt i Berlin, Tyskland i perioden 15. – 23. august 2009. Kokurrencerne blev afviklet i Berlins Olympiastadion, bortset fra marathonløb og kapgang, som havde start og mål ved Brandenburger Tor.

Medaljevindere

Mænd

Kvinder

Kilder / eksterne henvisninger 
 Berlin 2009  
 IAAF – Berlin 2009     

2009
Sport i 2009
Paul Lehmann

Paul Lehmann (født 13. juli 1884 i Braunschweig, død 4. januar 1964 i München) var en tysk filolog.

Lehmann studerede ved universitetet i Göttingen. Han beskæftigede sig livet igennem med studier af middelalderlige bibliotekskataloger. I 1913 giftede han sig med en datter af professor Ludwig Viereck. Fra 1953 til sin død var han medlem af centralledelsen af Monumenta Germaniae Historica, hvis opgave det er at gøre kilder fra middelalderen tilgængelige for forskning.

Værker (udvalg) 
 Franciscus Modius (1908)
 Mittelalterliche Bibliothekskataloge Deutschlands und der Schweiz (1918 ff.)
 Die Parodie im Mittelalter (1963)
 Das literarische Bild Karls des Großen vornehmlich im lateinischen Schrifttum des Mittelalters (1934)
 Geschichte der Fuggerbibliotheken (1956/60, 2 bind)
 Pseudoantike Literatur (1927)
 Gesta Ernesti ducis (1927)
 Judas Ischarioth (1930)
 Skandinavische Reisefrüchte (1935/39)

Note

Filologer fra Tyskland
Den som frygter ulven

Den som frygter ulven (originaltitel: Den som frykter ulven) er en norsk spillefilm fra 2004 baseret på kriminalromanen af samme navn, skrevet af Karin Fossum i 1997. I hovedrollen medvirker den danske skuespiller Lars Bom og i de øvrige roller medvirker Kristoffer Joner, Stig Henrik Hoff og Aksel Hennie.

Handling 
Røveren (Stig Henrik Hoff) havde lagt en minutiøs plan. Men han havde ikke regnet med at der skulle være en anden kunde i banken. Denne kunde som viste sig at være mentalt syg og efterlyst for mord, måtte røveren tage som gidsel. Den danske politimand Karsten Skov (Lars Bom) er manden, der skal opklare sagen. Noget han planlægger at gøre hurtigt, fordi han har bestemt sig for at flytte tilbage til Danmark. Alt i et desperat forsøg på at glemme at han faktisk har en fireårig søn her. En søn som han ikke har set i et år og sandsynligvis aldrig får at se igen. 

Efterforskningen peger hurtigt mod at det er "galningen" Erkki (Kristoffer Joner), der er den skyldige, og Karsten indsætter alle ressourcer i jagten på den mistænkte. Kun et menneske, Sara Rask (Laila Goody) psykiater og Erkkis terapeut, tror Erkki er uskyldig. Hun kræver at Karsten skal undersøge og efterforske andre spor. Det hele leder til en dyb konflikt mellem Karsten og Sara.

Rolleliste

Eksterne henvisninger 
Filmweb – Den som frykter ulven 
 

Norske film fra 2004
Thrillerfilm fra Norge
Film baseret på bøger
Donnie Wahlberg

Donald "Donnie" Edmond Wahlberg (født 17. august 1969) er en amerikansk sanger og skuespiller, mest kendt fra gruppen New Kids on the Block og Saw-filmene. Han er storebror til Mark Wahlberg.

Wahlberg har bl.a. spillet med i tv-serierne Kammerater i krig og Blue Bloods.

Eksterne henvisninger 

 

Sangere fra USA
Skuespillere fra USA
Göteborg-klassen

Korvetterne af Göteborg-klassen bliver benyttet i Svenska marinen og blev bygget i tidsrummet 1990-1993. Skibene er bevæbnet med otte RBS-15 antiskibsmissiler, torpedoer, antiubådsmortérer, en 40 mm maskinkanon samt en 57 mm kanon. 

Klassens opgave under den kolde krig bestod i at finde og ødelægge sovjetiske ubåde og overfladefartøjer og der var oprindeligt planlagt 6 skibe i klassen. Ved den kolde krigs afslutning blev de sidste to enheder droppet, de skulle have heddet HMS Helsingborg og HMS Härnösand. I dag er klassens rolle blevet fokuseret mod international krisestyring. HMS Gävle and HMS Sundsvall deltog i 2006-2007 i FN-operationen UNIFIL ud for Libanons kyst, efter Libanon-krigen i 2006.

HMS Göteborg samt HMS Kalmar ligger for tiden oplagt ved Flådehavnen Karlskrona.

Skibe i klassen

Referencer, kilder og eksterne links 
 Svenska marinen Göteborg-klassen (svensk) 
 4. Søstridsflotille – Göteborg.klassen (svensk)
 Soldf: Göteborg-klassen (svensk)

Korvetter
Krigsskibe fra Sverige
Willard Wirtz

William Willard Wirtz (14. marts 1912 – 24. april 2010) var en amerikansk minister, advokat, og juraprofessor. Han var arbejdsminister i perioden 1962-1969 under præsidenterne John F. Kennedy og Lyndon B. Johnson.

Ministre fra USA
Personer fra Illinois
LEGO Star Wars

LEGO Star Wars er en LEGO-serie der startede i 1999, og var den første LEGO-serie baseret på film. LEGO-serien bygger på de kendte film om Star Wars. Desuden lavede spilfirmaet Traveller's Tales tre computerspil med LEGO Star Wars.

Der er udgivet seks computerspil i temaet, som alle er blevet udviklet af Traveller's Tales; Lego Star Wars: The Video Game (2005), Lego Star Wars II: The Original Trilogy (2006), Lego Star Wars: The Complete Saga (2007), Lego Star Wars III: The Clone Wars (2011) Lego Star Wars: The Force Awakens (2016) og Lego Star Wars: The Skywalker Saga (2020). Der er også blevet produceret en del kortfilm og miniserier.

Star Wars
Star Wars
Kong Linghui

Kong Linghui (født 18. oktober 1975 i Harbin, Heilongjiang) er en kinesisk bordtennisspiller som deltog I de Olympiske Lege i 1996, 2000 og 2004.

I 1996 vandt han guld-medaljen i double med sin kinesiske makker Liu Guoliang.

Fire år senere i 2000-olympiaden, vandt han guld-medaljen i single og sølv-medaljen i double, igen sammen med Liu Guoliang. Dermed blev han den tredje bordtennis-spiller til at vinde en såkaldt Grand Slam (Vinder af World Cup, Olympiaden og Verdensmesterskaberne). De eneste to andre der har den titel, er svenske Jan-Ove Waldner og kinesiske Liu Guoliang.

I 2004 røg han ud i tredje runde sammen med sin nye double-makker Wang Hao.

Kongs stil er ment at komme ud fra de bedste Europæiske bordtennis-spillere fra de sene 80'ere og de sene 90'ere, specielt de svenske legender, Jan-Ove Waldner og Jörgen Persson, der begge blev verdensmestre henholdsvis I 1989 og 1991. De mestrede hver især det såkaldte "Rystehånds-greb". De spillede et godt all-round-system der foregik tæt på bordet, var gode i både forhånden og baghånden, stærke i både angreb og forsvar, samt nogen gode serve-teknikker og et solidt blokkesystem.

I de tidlige 90'ere dominerede Europæerne sporten, hvor spillere som Jean-Michel Saive (Belgien), Jean-Phillipe Gatien (Frankrig), Waldner Persson og Appelgren (Sverige) og Rosskopf (Tyskland) tilbageholdte de formidable kinesere. For at finde en udvej, sendte kineserne den unge Kong til Sverige for at lære noget om Europæernes stil. Han vendte tilbage til Kina i 1993, og der gik ikke lang tid før han var Verdensranglistens nr. 1, I December 1993.

Kong Linghui menes at være en af de bedste bordtennisspillere nogensinde, nu har han dog trukket sig tilbage for at være træner for det kinesiske bordtennislandshold.

Eksterne henvisninger 

Bordtennisspillere fra Kina
Styrsö-klassen

Styrsö-klassen er en fartøjsklasse i Svenska marinen og er opkaldt efter det første fartøj i serien, som består af 4 minerydningsfartøjer. Fartøjerne har til opgave at foretage minestrygning, minerydning samt efterretninger. De er udrustet således at de kan foretage akustisk, magnetisk og mekanisk minestrygning med det fjernstyrede minestrygningssystem SAM. Klassen er de nyeste minestrygere i det svenske forsvar, og blandt de mest moderne i verden. De er bygget hovedsageligt af kommercielle hyldevarer, hvilket har vist sig at være den billigste produktionsmåde.

I perioden 2004-2005 blev HMS Spårö omdannet til et fartøj til brug for Frømandsdivisionen, hvilket har betydet installationen af et trykkammer samt udstyr til at genopfylde dykkernes SCUBA-grej.

Styrsö-klassen hører under den 42. minerydningsdivision, som igen hører under 4. Søstridsflotille, som er stationeret ved Berga.

Referencer, kilder og eksterne links

Kilder 
 Janes Fighting Ships 2004-2005 by Stephen Saunders ()

Eksterne links 
 Svenska marinen: Styrsö-klassen  

Minerydningsfartøjer
Krigsskibe fra Sverige
Minestrygere
George Tuska

George Tuska (26. april 1916 – 15. oktober 2009) var en amerikansk tegneserie illustrator.

Tegneserietegnere fra USA
Roy Carroll

Roy Eric Carroll (født 30. september 1977) er en nordirsk fodboldspiller, der spiller som (målmand) for Linfield FC. Linfield FC er en nordirsk klub der spiller i den bedste række i Nordirland. JJB Sports Premiership.

Karriere

Odense Boldklub 
Den 17. august 2009 underskrev han en treårig aftale med Odense Boldklub. 

Han fik sin debut for Odense Boldklub i Superligaen den 17. august 2008 i en 1-0-sejr over FC Midtjylland i 5. spillerunde. Efter han kun 14 kampe for OB blev hædret med Det gyldne bur, som gives til den bedste målmand i dansk fodbold.  

Han nåede at spille 59 kampe for Odense Boldklub i Superligaen, før han forlod klubben igen den 1. februar 2011. På nuværende tidspunkt spiller han for Linfield FC i den nordirske JJB Sports Premiership.

Referencer

Eksterne henvisninger 

 
Roy Carroll på olympiacos.org
Roy Carroll  på bbc.co.uk
Roy Carroll  på irishfa.com

Fodboldspillere fra Nordirland
Fodboldtrænere fra Nordirland
Fodboldspillere fra Odense Boldklub
Fodboldspillere fra Manchester United F.C.
Fodboldspillere fra Hull City A.F.C.
Fodboldspillere fra Wigan Athletic F.C.
Fodboldspillere fra West Ham United F.C.
Fodboldspillere fra Rangers F.C.
Fodboldspillere fra Derby County F.C.
Fodboldspillere fra Olympiakos
Fodboldspillere fra Notts County F.C.
Deltagere ved det europæiske mesterskab i fodbold 2016
Freie Wähler

Freie Wähler (på dansk: Frie Vælgere) betegner i tysk politik en sammenslutning af vælgere, der har som formål at opstille partiuafhængige kandidater til delstaternes parlamentariske forsamlinger. Freie Wähler har ikke status som et registreret politisk parti, men er normalt registrerede forening af frivillige.

Freie Wähler er aktive i alle tyske delstater, hvoraf særligt den i Bayern er succesfuld. Eksempelvis opnåede FW 10,2 % af stemmerne ved valget i Bayern i 2008 og blev dermed valgt til Bayerischer Landtag for første gang . Tidligere er det ikke lykkedes organisationen at passere spærregrænsen på 5 procent.

Referencer 

Politiske partier i Tyskland
Partier repræsenteret i Europa-Parlamentet
Luqa

Luqa er en lille by på Malta. Maltas internationale lufthavn ligger tæt ved Luqa.

Byer i Malta
Landkreis Rhön-Grabfeld

Landkreis Rhön-Grabfeld er den nordligste  Landkreis  i den  tyske delstat Bayern. Den ligger i Regierungsbezirk Unterfranken og grænser mod vest til den hessiske Landkreis Fulda, mod nord og øst til de thüringske  landkreise Schmalkalden-Meiningen og Hildburghausen og mod syd ligger  landkreisene Haßberge, Schweinfurt og Bad Kissingen. Administrationsby/Kreisstadt er byen Bad Neustadt an der Saale.

Geografi 
Landkreisen ligger som navnet siger til dels i Rhön og dels i landsskabet Grabfeld. Rhön udgør den vestlige del af området; der ligger også det højeste punkt i landkreisen, Kreuzberg der når op i 928 meters højde.  Grabfeld er et bakkelandskab øst for administrationsbyen Bad Neustadt an der Saale. Gennem området løber floden Fränkische Saale fra øst mod vest; den har sit udspring ved Trappstadt i den østlige del af området, og forlader kreisen sydvest for Bad Neustadt. Ved Heustreu har floden Streu og i  Bad Neustadt floden Brend deres udløb, to små floder der har deres udspring i Rhön.

Byer og kommuner 

Kreisen havde   indbyggere pr.    

Verwaltungsgemeinschafte
 Bad Königshofen i.Grabfeld(Markt Trappstadt, kommunerne Aubstadt, Großbardorf, Herbstadt, Höchheim, Sulzdorf a.d.Lederhecke og Sulzfeld)
 Bad Neustadt a.d.Saale(Kommunerne Burglauer, Hohenroth, Niederlauer, Rödelmaier, Salz, Schönau a.d.Brend og Strahlungen)
 Fladungen(Byen Fladungen, kommunerne Hausen og Nordheim v.d.Rhön)
 Heustreu(Kommunerne Heustreu, Hollstadt, Unsleben og Wollbach)
 Mellrichstadt(Byen Mellrichstadt, kommunerne Hendungen, Oberstreu og Stockheim)
 Ostheim v.d.Rhön(Byen Ostheim v.d.Rhön, kommunerne Sondheim v.d.Rhön og Willmars)
 Saal a.d.Saale(Markt Saal a.d.Saale, kommunerne Großeibstadt og Wülfershausen a.d.Saale)

Eksterne henvisninger

 Officiel Website
 Interaktivt kort over Rhön-Grabfeld
Louis L’Amour

Louis L’Amour (døbt: Louis Dearborn LaMoore) (22. marts 1908 – 10. juni 1988), født i Jamestown, North Dakota, USA var en amerikansk forfatter som primært skrev romaner om det vilde vesten.

Ved L’Amours død havde han fået udgivet 89 romaner, 14 noveller og fire fagbøger. Bøgerne er præget af høje idealer og dyb kærlighed til naturen.

Udmærkelser 
 1972 – Theodore Roosevelt Rough Rider Award 
 1972 – æres-Ph.d fra Jamestown College
 1982 – Kongressens nationale guldmedalje
 1984 – Medal of Freedom

Eksterne henvisninger 
 Louis L'Amour, officiel hjemmeside

Romanforfattere fra USA
Novelleforfattere fra USA
Faglitterære forfattere fra USA
Modtagere af Presidential Medal of Freedom
Finn Lied

Finn Lied (12. april 1916 – 10. oktober 2014) var en norsk politiker og forsker.

Finn Lied var industriminister i Trygve Brattelis regering i perioden 1971-72. Han var endvidere initiativtager til etableringen af det norske olieselskab Statoil, i hvilket selskab han fungerede som bestyrelsesformand i perioden 1974-84.

Lied var tidligere militærofficer, og tjenestegjorde som kaptajn i den norske hær fra 1944 til 1945. Fra 1946 til 1956 var han forsker ved det norske forskningsinstitut.

Han var fra 1971 medlem af det Norske Videnskaps-Akademi. Han blev udnævnt til kommandør af Sankt Olavs Orden i 1980.

Referencer

Eksterne henvisninger 
 Stortinget.no – Biografi  

Politikere fra Arbeiderpartiet
Industriministre fra Norge
Kommandører af Sankt Olavs Orden
Medlemmer af Det Norske Videnskaps-Akademi
Meyer Hertz

Meyer Hertz (1836 – 6. november 1914) var en dansk fabrikant.

Han overtog i 1869 garveriet, der var grundlagt i Prinsensgade i København af faderen Abraham Hertz (1800-1875) den 4. december 1821 og fort­satte firmaet i eget navn. Han havde allerede ledt efter en egnet grund til ekspansion, og i 1875 flyttede han fabrikken til helt nye bygninger på Jagtvej 211 på det dengang meget landlige Østerbro. Ud mod Jagtvej havde Meyer Hertz sin direktørbolig, hvoraf dele stadig findes og nu er ombygget til boligbebyggelsen Garvergården af Tegnestuen Vandkunsten 1987-88, rummer en café.

Abraham Hertz købte i 1832 garvermester H. Topps Garveri i Rosenborggade nr. 5 af enken efter denne, og familien flyttede ind i stuelejligheden. Meyer Hertz blev født i Rosenborggade som nummer fem ud af en søskendeflok på i alt ni og var den eneste, der vistr interesse for garverfaget. Abraham sendte Meyer til bl.a. England og Tyskland for at studere faget, og det var her, han fandt interresse for skofremstilling. Da han vendte hjem, foreslog han faderen, at de skulle udvide med skoproduktion, men det blev afslået. Abraham Hertz var ikke indstillet på ændringer i produktionen, så indtil Abrahams død i 1875 måtte Meyer nøjes med at tænke på dette.

1897 blev virksomheden aktieselskab, og Hertz påbegyndte skoproduktion. Omkring år 1900 solgte Hertz sit garveri og flyttede ind i Dronningens Tværgade 6. Firmaet indgik i 1918 i Ballin & Hertz, der blev en sværvægter inden for garvning og skofremstilling, men lukkede i 1974.

Eksterne henvisninger 
jensfrank.dk om Ballin & Hertz, lokalhistorisk hjemmeside

Meyer
Jøder fra Danmark
Fabrikanter fra Danmark
Danskere i 1800-tallet
Danskere i 1900-tallet
Sophus Berendsen

Sophus Berendsen (16. oktober 1829 i København – 18. juni 1884 i Charlottenlund) var en dansk virksomhedsgrundlægger.

Berendsen grundlagde i 1854 virksomheden af samme navn, der til at begynde med var en glas- og stålagentur, men som siden blev en servicevirksomhed inden for rengøring, rens, kemisk produktion mm.

Begravet på Mosaisk Nordre Begravelsesplads i København.

Var gift med Mariane f. Levin. En søn, Albert Berendsen, videreførte firmaet som et aktieselskab, mens en anden søn, Ivar Berendsen, blev politiker.

Eksterne henvisninger 
 

Erhvervsfolk fra Danmark
Danskere i 1800-tallet
Jøder fra Danmark
Grosserere fra Danmark
Personer i Dansk Biografisk Leksikon
Personer fra København
Ivar Berendsen

Ivar Maurice Berendsen (5. oktober 1865 i København – 13. november 1939 på Frederiksberg) var en dansk toldinspektør og politiker.

Han var søn af grosserer Sophus Berendsen og hustru Mariane f. Levin og broder til Albert Berendsen. Berendsen blev student fra Metropolitanskolen 1882, cand.jur. 1887, volontør i Overtoldinspektoratet samme år; sekretær 1891, fuldmægtig 1894, toldforvalter på Frederiksberg 1898, toldinspektør i København 1903 og i Københavns Frihavn fra 1914. Han var sekretær i Told- og Trafiketaternes Lønningsudvalg 1906-07 og for deres centralorganisation siden dens stiftelse.

Han var desuden medlem af den radikale Klubs Hovedudvalg, af de forberedende Udvalg for Det Radikale Venstres program, delegeret ved Odensemødet og senere kongresser, næstformand for Københavns radikale Venstreforening 1905-18 og formand 1921-25 (i hovedbestyrelsen fra 1894); Det Radikale Venstres kandidat ved Folketingsvalget i Københavns 2. kreds 1909, medlem af Folketinget 1910-20, formand i Studentersamfundet 1898-1901 og 1907-08; i bestyrelsen for Studentersamfundets Søndagsskole, tidligere for det fri Teaters. Smaaskrifternes og Oplysningsvirksomhedens Bestyrelser; formand i Den danske Toldetats Forening 1904-10; talrige artikler i blade og tidsskrifter (om Finland, om toldspørgsmål m.m.). Medlem af bestyrelsen for Rask-Ørsted Fondet fra 1919, af Arbejdsløshedsnævnet (siden Arbejdsnævnet) 1920-26, formand i repræsentantskabet for Statsfunktionærernes Låneforening fra 1917, udpeget af Undervisningsministeriet til direktionen for Den mosaiske Drengeskole.

Han var generalsekretær for de europæiske radikales sammenslutning (Genève, genvalgt i Haag 1919, Wien 1922) og generalsekretær for de europæiske radikale partiers liga, valgt i Boulogne-sur-Mer 1924, genvalgt i København 1925 og valgt til præsident for samme i Karlsruhe 1927 og Paris samme år og genvalgt i London 1928.

Gift 26. maj 1891 i Sankt Pauls Kirke med Anna Levonius (22. februar 1868 i Helsingfors – 5. oktober 1911 i København), datter af bankdirektør, hofråd Karl Frederik Levonius (1840-1907) og Augusta Aejmelæus (1841-1927). Fru Anna Berendsen var sekretær i Københavns Kvindevalgretsforening.

Han er begravet på Mosaisk Vestre Begravelsesplads.

Kilder 
 Kraks Blå Bog 1910 og 1929

Eksterne henvisninger 
 

Jurister fra Danmark
Toldembedsmænd fra Danmark
Foreningsformænd fra Danmark
Folketingsmedlemmer i 1910'erne
Folketingsmedlemmer i 1920'erne
Tidligere folketingsmedlemmer fra Det Radikale Venstre
Personer i Kraks Blå Bog (afdøde)
Jøder fra Danmark
Personer i Dansk Biografisk Leksikon
Studenter fra Metropolitanskolen